הסוכנות הפדרלית לתחבורת ימים ונהרות

הסוכנות הפדרלית לתחבורת ימים ונהרות (ברוסית: Федеральное агентство морского и речного транспорта) הוא גוף ממשלתי פדרלי בפדרציה הרוסית המופקד על ניהול נכסי מדינה, שמירה על משימות הקשורות לאבטחת התעבורה הימית ומספק שירותים בתחום התחבורה הימית. מהווה יחידת סמך של משרד התחבורה של הפדרציה הרוסית. הסוכנות מפעילה את שירות החילוץ הימי הממשלתי. הסוכנות הפדרלית לתחבורת ימים ונהרות היא הסוכנות האחראית על ניהול רכוש המדינה, מתן שירותים ציבוריים ותפקידי אכיפת חוק בתחום התחבורה הימית והנהרות. יש לה גם אחריות הקשורה לפיתוח ענף הדיג הימי והנמלים. הסוכנות מהווה לסמכות המוסמכת בתחום התחבורה הימית והיא ממלאת אחר התחייבויות הנובעות מההסכמים הבינלאומיים של הפדרציה הרוסית בתחום זה. פעילותה מוגדרת ומוסדרת בהוראת נשיא הפדרציה הרוסית, היא כפופה להחלטות המועצה הימית, בכירי משרד התחבורה, אסטרטגיית התחבורה של הפדרציה הרוסית עד 2030 והיא מיישמת את סעיפי התוכנית הפדרלית "פיתוח מערכת התחבורה של הפדרציה הרוסית (לשנים 2010-2020)". היא פועלת לפיתוח תשתית מודרנית ויעילה לתובלה ימית וזהו אחד מסדרי העדיפויות שלה. כמו כן, היא נועדה להבטיח את הזמינות, הנפח והתחרותיות בתחום התחבורה הימית, בהתאם לאסטרטגיית הפיתוח של ממשלת הפדרציה הרוסית. עבודותיה כוללות פעילויות הקשורות להשתלבות במערכת התחבורה העולמית ופעילויות הקשורות בתחבורה ימית בינלאומית. הקומיסריון העממי לתחבורת המים (ברוסית: Народный комиссариат водного транспорта, בקיצור Наркомвод) הוקמה ב-30 בינואר 1931. היה זה המשרד הסובייטי לתחבורת מים והיה האחראי הבלעדי לאחזקת תחבורה ימית ונהרות וניהל את צי הסוחר הסובייטי. ב-9 באפריל 1939 בוטל המשרד והתפצל לקומיסריון העממי של צי הנהרות ולקומיסריון העממי של הצי הימי. הסוכנות הפדרלית לתחבורת ימים ונהרות הוקמה ב-9 במרץ 2004 בעקבות צו נשיא הפדרציה הרוסית מס' 314. על פי החלטת הממשלה מספר 371 מיום 23 ביולי 2004, הסוכנות מדווחת למשרד התחבורה של הפדרציה הרוסית. ראש הסוכנות הפדרלית לתחבורה ימית ונהרות הוא סגן שר התחבורה של הפדרציה הרוסית. ראש הסוכנות נעזר בחמישה סגנים ושבעה ראשי מחלקות; ראש המחלקה לכלכלה וכספים; ראש מחלקת תובלה ימית. ראש מחלקת אבטחת תחבורה, ראש מינהל, ראש המחלקה לנמלים ופיתוח תשתיות, ראש מחלקת רכוש המדינה ותמיכה משפטית, ראש מינהל אבטחת ספינות. פעילויות הסוכנות הפדרלית לתחבורה ימית ונהרות הן ניהול נמלי הים, הוצאת אישורים לניווט, תפעול שירות חילוץ והצלה ימי ותיאום, מניעה וחיסול אסונות דליפת נפט לים, מתן אישור/רישיון לגופים פרטיים לאספקת שירותי הצלה ויחידות חילוץ, מצילים ואזרחים הרוכשים מעמד של מצילים ועוסק בחיפוש והצלה, תחזוקת פעילויות ימיות, ניהול פנקס קווי ים, ניהול נתיבי מים יבשתיים, מתן אישור קברניט לספינות ניווט ועוד. מדיה וקבצים בנושא הסוכנות הפדרלית לתחבורת ימים ונהרות בוויקישיתוף אתר האינטרנט הרשמי של הסוכנות הפדרלית לתחבורת ימים ונהרות הסוכנות הפדרלית לתחבורת ימים ונהרות, ברשת החברתית אקס (טוויטר) Denis, design: Babenko Vladimir, redesign: Davidov. "Executive Branch of the Russian Federation". www.gov.ru. נבדק ב-2017-11-17. morflot "Federal Marine and River Transport Agency : Оrganizers : About Forum : Marine Industry of Russia". www.mir-forum.ru (ברוסית). אורכב מ-המקור ב-2017-11-13. נבדק ב-2017-11-17. "" (). General information. Retrieved on 13 November 2017. Order of USSR Ministry of River Fleet No 281 by 1947.09.24 Armstrong 2011, p. 19. Bollinger 2003, p. 22. Rees 1995, p. 39. Награды ведомств водного транспорта СССР (ברוסית). История наградной фалеристики россии. אורכב מ-המקור ב-2015-04-02. נבדק ב-16 במאי 2012. {{cite web}}: (עזרה) "" (). Federal agency of maritime and river transportation of Russian Federation. Retrieved on 13 November 2017. "" (). Management. Retrieved on 13 November 2017. "" (). Coordination and advisory bodies. Retrieved on 13 November 2017. "" (). Activities. Retrieved on 13 November 2017.